**ขอเชิญร่วมถวายผ้าป่าสามัคคี**



**สร้างศาลาปฏิบัติธรรม รวมใจสามัคคี**

**ณ สถานปฏิบัติธรรมป่าวิเวกสิกขาราม อ.พล จ.ขอนแก่น**

**วันอังคารที่ ๖ เมษายน พ.ศ. ๒๕๖๔ เวลา ๑๑.๐๐ น.**

เนื่องในโอกาสวันจักรี ซึ่งอำเภอพลเป็นสถานที่ที่เจ้าพระยาจักรี(พระยศในขณะนั้น) ได้มาตั้งทัพรวมพลจะไปปราบพระเจ้ากรุงเวียงจันทร์ เพื่อรำลึกถึงพระมหากรุณาธิคุณของพระองค์ จึงขอเชิญพุทธบริษัททุกท่านร่วมปฏิบัติธรรม บำเพ็ญกุศล ทาน ศีล ภาวนา **ที่บ้านหรือที่วัด** และร่วมเป็นเจ้าภาพสร้างศาลาปฏิบัติธรรมรวมใจสามัคคี ถวายเป็นพระราชกุศลแด่องค์ ร.๑ ราชวงศ์จักรีและบุรพกษัตริย์บนแผ่นดินไทยทุกพระองค์

ขออานุภาพสมเด็จพระพุทธเจ้าองค์ปฐมสิขีทศพลที่ ๑ พระพุทธเจ้าทุกพระองค์ พระปัจเจกพุทธเจ้าทุกพระองค์ พระรัตนตรัย และอำนาจบุญกุศลที่ท่านได้ทำในครั้งนี้ ขอให้ทุกท่านมีความเจริญทั้งทางโลก ทางธรรม พ้นจากกองทุกข์ เข้าถึงพระนิพพาน ภัยอันตรายทั้งปวงและโรคระบาดโควิด-19 สลายไป ขอให้บ้านเมืองสงบ ให้ประชาชนทุกท่านมีสัมมาทิฏฐิ มีความสามัคคีกัน.

คณะพุทธบริษัทสมเด็จพระพุทธเจ้าองค์ปฐมสิขีทศพลที่ ๑

**กำหนดการ**

วันที่ ๓ -๖ เม.ย. ๖๔ ร่วมปฏิบัติธรรม และเทปูนพื้นศาลา

วันที่ ๖ เม.ย. ๖๔ เวลา ๙.๐๐ น. ตั้งกองผ้าป่าสามัคคีสร้างศาลาปฏิบัติธรรม

เวลา ๑๑.๐๐ น. ถวายภัตตาหารเพล ถวายผ้าป่าสามัคคีฯ **(ผู้แทนที่อยู่วัดถวาย)**

กรวดน้ำอุทิศบุญกุศล ถวายเป็นพระราชกุศลแด่องค์ ร.๑ ราชวงศ์จักรี และบุรพกษัตริย์

บนแผ่นดินไทยทุกพระองค์ ให้ญาติทุกภพทุกชาติ พรหม เทวดา นาค สัมภเวสี เปรต ทั้ง ๓ โลก

**(เริ่มถ่ายทอดสดทางออนไลน์ ๑๑.๓๐ น. ร่วมถวายผ้าป่า กรวดน้ำอุทิศ และอธิษฐานขอพรพระ)**

**หมายเหตุ** ท่านที่ไม่สามารถมาร่วมงานได้ สามารถโอนปัจจัยเข้าบัญชี

1.พระวิชัย ศิริผลหลาย ธ.ทหารไทย บัญชีฝากไม่ประจำ สาขาบ้านไผ่ เลขที่ 384-2-38156-2

2.พระวิชัย ศิริผลหลาย ธ.ไทยพาณิชย์ บัญชีออมทรัพย์ สาขาเมืองพล เลขที่ 792-213143-4

และกรุณาแจ้งให้ทราบด้วย เพื่อจะได้นำปัจจัยเข้ากองผ้าป่า ที่เบอร์โทรแม่ชีรุ่ง 08-4603-0946

เนื่องจากจะมีการเทปูนพื้นศาลาปิดฝาบ่อเก็บน้ำ จำนวน ๑๕๐ คิวโดยประมาณ​ โดยจะโม่ผสมปูนเทเอง เริ่มเทเวลา​ 0๔.00 น. เช้าวันที่ ๓ ​เม.ย.จนกว่าจะแล้วเสร็จ(ประมาณ ๓-๕ เม.ย. ๖๔​​ งานเน้นหนักวันที่ ๓) ​จึงแจ้งมาสำหรับญาติโยมทั้งหญิงชายที่อยากสร้างวัด จะได้มีโอกาสมาช่วยผูกเหล็กได้ตั้งแต่วันนี้เป็นต้นไป และร่วมเทปูนในวันที่ ๓ ถึงวันที่ ๕ เม.ย.นี้ (รับจำนวนมาก)